

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*\*\*

ແຂວງ ຫລວງພະບາງ

ສະຫະພັນແມ່ຍິງແຂວງ ເລກທີ\_\_\_\_\_\_\_\_\_/ສຍຂ.

 ຫລວງພະບາງ, ວັນທີ\_\_\_\_\_\_\_\_\_\_\_\_\_

**ບົດລາຍງານ**

ການໄປທັດສະນະ, ແລກປ່ຽນບົດຮຽນກັບສະຫະພັນແມ່ຍິງ ກິ່ງແຂວງ ສິບສອງພັນນາ ສປ ຈີນ

ຄັ້ງວັນທີ 6 – 9 ກັນຍາ 2016

\*\*\*\*\*\*\*\*\*\*\*\*\*\*

**ຮຽນ:** ທ່ານຫົົົວໜ້າພະແນກ ການຕ່າງປະເທດ.

**ເລືອ່ງ:** ລາຍງານການໄປທັດສະນະ, ແລກປ່ຽນບົດຮຽນກັບສະຫະພັນແມ່ຍິງ ກິ່ງແຂວງ ສິບສອງພັນນາ ສປ ຈີນ

ຄັ້ງວັນທີ 6 – 9 ກັນຍາ ( 9 ) 2016.

* ອີງຕາມຂໍ້ຕົກລົງຂອງທ່ານເຈົ້າແຂວງ ຫລວງພະບາງ ວ່າດ້ວຍ ການອະນຸມັດໃຫ້ຄະນະພະນັກງານຂອງສະຫະ ພັນແມ່ຍິງແຂວງເດີນທາງໄປຢ້ຽມຢາມ ແລະ ແລກປ່ຽນຖອດຖອນບົດຮຽນກັບສະຫະພັນແມ່ຍິງ ກິ່ງແຂວງ ສິບສອງພັນນາ ແຫ່ງ ສປ ຈີນ ໃນລະຫວ່າງວັນທີ 06 – 09/9/2016 ສະບັບເລກທີ 430 /ຈຂ.ຫຼບ ລົງ ວັນທີ 19 ສິງຫາ ( 08 ) 2016.
* ອີງຕາມການເຄືອ່ນໄຫວແລກປ່ຽນບົດຮຽນຕົວຈິງ ຢູ່ກິ່ງແຂວງ ສິບສອງພັນນາ ສປ ຈີນ.

ຄະນະພະນັກງານຂອງສະຫະພັນແມ່ຍິງແຂວງ ທີ່ເດີນທາງໄປຢ້ຽມຢາມ ແລະ ແລກປ່ຽນຖອດຖອນບົດຮຽນກັບສະຫະພັນແມ່ຍິງ ກິ່ງແຂວງ ສິບສອງພັນນາ ສປ ຈີນ ຈຶ່ງໄດ້ລາຍງານທ່ານຫົວໜ້າພະແນກ ການຕ່າງປະເທດ ກ່ຽວກັບຜົນຂອງ ການລົງເຄືອ່ນໄຫວລະອຽດມີດ່ັງນີ້:

1. **ຈຸດປະສົງ:**
* ເພື່ອເພີ່ມທະວີການໄປມາຫາສູ່ກັນ ແລະ ການແລກປຽ່ນຖອດຖອນບົດຮຽນລະຫວ່າງອົງການຈັດ ຕັ້ງສະຫະພັນແມ່ຍິງແຂວງ ຫລວງພະບາງ ແລະ ສະຫະພັນແມ່ຍິງກິ່ງແຂວງສິບສອງພັນນາ ສປ ຈີນ.
* ເພືອ່ຮ່ວມກັນເສີມຂະຫຍາຍກິດຈະກໍາຂອງແມ່ຍິງທັງສອງຝ່າຍໃຫ້ໄດ້ຮັບການພັດທະນາ.
1. **ທິມງານໄປເຄ່ືອນໄຫວ:**
2. ທ່ານ ນາງ ບົວຈັນ ນາມມະວົງ ຮອງປະທານສະຫະພັນແມ່ຍິງແຂວງ ເປັນຫົວໜ້າ.
3. ທ່ານ ນາງ ບຸນຖະໜອມ ນາມມະວົງ ຕາງໜ້າພັນລະຍາການນໍາຂອງແຂວງ ເປັນຮອງ.
4. ທ່ານ ນາງ ວົງພັນ ແພງສະຫວັນ ຫົວໜ້າຂະແໜງ ໂຄສະນາອົບຮົມ, ວັດທະນະທໍາ ແລະ ຂ່າວສານ ສະຫະພັນແມ່ຍິງແຂວງ ເປັນຄະນະ.
5. ທ່ານ ນາງ ບຸນຕາ ສຸລິຍະມາດ ຫົວໜ້າຂະແໜງ ພັດທະນາ ແລະ ວິຊາຊີບ ສະຫະພັນແມ່ຍິງແຂວງ ເປັນຄະນະ.
6. ທ່ານ ນາງ ຈັນທີ ກຸນທະວົງ ຫົວໜ້າຂະແໜງ ປົກປອ້ງ, ໃຫ້ຄໍາປຶກສາ, ຈັດຕັ້ງ ແລະ ກວດກາ ສະຫະພັນແມ່ຍິງແຂວງ ເປັນຄະນະ.
7. ທ່ານ ນາງ ສຸກສະຫງວນ ໄຊຍະວົງ ບໍລິສັດ ມິດຕະພູມ ຕາງໜ້າທຸລະກິດຍິງ ເປັນຄະນະ.
8. ທ່ານ ນາງ ຕະເມະ ນິດສະຫວັນ ນັກຂ່າວ ສະຫະພັນແມ່ຍິງແຂວງ ເປັນຄະນະ.
9. ທ່ານ ນາງ ຈັນທາ ສີງຫາລາດ ວິຊາການບໍລິຫານ ສະຫະພັນແມ່ຍິງແຂວງ ເປັນຄະນະ.
10. ທ່ານ ໂດລາ ຈັນທະຫົງ ພາສາແປ ພະແນກ ຖະແຫລງຂ່າວ, ວັດທະນະທໍາ ແລະ ທອ່ງທ່ຽວ

ເປັນຄະນະ.

1. ທ່ານ ຄໍາມອນ ພະນັກງານຂັບລົດ ຫອ້ງວ່າການແຂວງ ເປັນຄະນະ.
2. **ເນື້ອໃນ, ລາຍການເຄືອ່ນໄຫວ:**
* ***ວັນທີ 6 ກັນຍາ ( 09 ) 2016:***
* **ຕອນຄໍ່າ**: ສອງຝ່າຍ ປະຊຸມປຶກສາຫາລື ແລະ ຮ່ວມກັນວາງແຜນເຄືອ່ນໄຫວ.
* ວັນທີ 7 ກັນຍາ ( 09 ) 2016:
* **ຕອນເຊົ້າ:** ລົງຢ້ຽມຢາມບ້ານນິເວດທອ່ງທ່ຽວ ມ້ານຈານ ເມືອງ ຢາງ ນະຄອນ ຊຽງຮຸ່ງ: ບ້ານ ຕົວແບບໃນການປົກປອ້ງແມ່ຍິງ ແລະ ເດັກນອ້ຍ, ສູນການຮຽນຮູ້ດ້ານສີມືແຮງງານຂອງຊຸມຊົນ, ການອະນຸລັກຮັກສາວັດທະນະທໍາ, ຮີດຄອງປະເພນີຂອງເຜົ່າໄຕລື້, ກິດຈະກໍາສ້າງລາຍຮັບຂອງ ແມ່ຍິງພາຍໃນບ້ານ. ການຄຸ້ມຄອງ ແລະ ເຄືອ່ນໄຫວຂອງສະຫະພັນແມ່ຍິງບ້ານ.

- **ຕອນບ່າຍ:** ປະຊຸມ, ແລກປ່ຽນບົດຮຽນກ່ຽວກັບການປົກປອ້ງແມ່ຍິງ ແລະ ເດັກນອ້ຍ, ການພັດ ທະນາສີມືແຮງງານ, ການດໍາເນີນທຸລະກິດຊຸມຊົນ, ການເຕົ້າໂຮມຄວາມສາມັກຄີແມ່ຍິງບັນດາເຜົ່າ, ປຶກສາຫາລືການພົວພັນຮ່ວມມືຊຶ່ງກັນ ແລະ ກັນ ຊຶ່ງມີຜູ້ເຂົ້າຮ່ວມຈາກກິ່ງແຂວງສິບສອງພັນນາ ສປ ຈີນ ຈໍານວນ 13 ທ່ານ ດ່ັງນີ້:

1. ທ່ານ ນາງ ເຕົ່າຈົ່ງຍິງ ເລຂາພັກ, ປະທານສະຫະພັນແມ່ຍິງ ກິ່ງແຂວງ ສິບສອງພັນນາ.

2. ທ່ານ ນາງ ເຕີ້ນສ້າວຫົວ ຮອງປະທານສະຫະພັນແມ່ຍິງ ກິ່ງແຂວງ ສິບສອງພັນນາ.

3. ທ່ານ ນາງ ຫຼີຢຸ້ນລີ້ ຮອງປະທານສະຫະພັນແມ່ຍິງ ກິ່ງແຂວງ ສິບສອງພັນນາ.

4. ທ່ານ ນາງ ເຮີເວນ້າ ປະທານທີ່ປະຈໍາສະຫະພັນແມ່ຍິງ ກິ່ງແຂວງ ສິບສອງພັນນາ.

5. ທ່ານ ນາງ ສິ່ວຕູ້ ປະທານສະຫະພັນແມ່ຍິງເມືອງ ຮາຍ ກິ່ງແຂວງ ສິບສອງພັນນາ.

6. ທ່ານ ນາງ ຢີສ່ຽງລຸນ ປະທານສະຫະພັນແມ່ຍິງເມືອງ ຢາງ ກິ່ງແຂວງ ສິບສອງພັນນາ.

7. ທ່ານ ນາງ ສອງເຕີ ຮອງປະທານສະຫະພັນແມ່ຍິງເມືອງ ລ້າ ກິ່ງແຂວງ ສິບສອງພັນນາ.

8. ທ່ານ ນາງ ເຊີນຈ້ຽງ ຮອງຫົວໜ້າ ກົມວິທິຍຸ ສໍານັກງານໂທລະພາບ ແລະ ວັດທະນະທໍາ.

9 ທ່ານ ນາງ ຈ່ຽງພິນ ຮອງຫົວໜ້າກົມ ປົກປ້ອງໄພສັງຄົມ ແລະ ຊັບພະຍາກອນມະນຸດກິ່ງແຂວງ ສິບສອງພັນນາ

10. ທ່ານ ນາງ ໂຈຈຸ່ນຢາງ ຮອງປະທານສະພາສະຫະພັນຊາວຈີນຕ່າງດ້າວ ກິ່ງແຂວງ ສິບສອງພັນນາ.

11. ທ່ານ ນາງ ລົງຊື້ຫາຍ ຫົວໜ້າສູນບໍລິການເດັກນ້ອຍ ແລະ ແມ່ຍິ່ງ ກິ່ງແຂວງ ສິບສອງພັນນາ

12. ທ່ານ ນາງ ຄ້ວານຈວນ ຫົວໜ້າສະຖາບັນນັກທຸລະກິດຍິງ ກິ່ງແຂວງ ສິບສອງພັນນາ.

13. ທ່ານ ນາງ ໂຕງໂກຈຽງ ພະນັກງານບໍລິຫານສະຫະພັນແມ່ຍິງ ກິ່ງແຂວງ ສິບສອງພັນນາ..

**ຫົວຂໍ້ດໍາເນີນກອງປະຊຸມມີຄື:**

1. ແລກປ່ຽນບົດຮຽນກ່ຽວກັບວຽກງານແມ່ຍິງຊຶ່ງກັນ ແລະ ກັນ:
2. ປຶກສາຫາລືການສ້າງສາຍພົວພັນຮ່ວມມືລະຫວ່າງສະຫະພັນແມ່ຍິງແຂວງ ຫລວງພະບາງ ກັບສະຫະພັນແມ່ຍິງກິ່ງແຂວງ ສິບສອງພັນນາ ສ.ປ ຈີນ.

**ບົດຮຽນທີ່ຖອດຖອນໄດ້ຈາກສະຫະພັນແມ່ຍິງ ກິ່ງແຂວງ ສິບສອງພັນນາມີຄື:**

* ***ວຽກງານແມ່ຍິງ:***
* ການປົກປອ້ງແມ່ຍິງ ແລະ ເດັກນອ້ຍ: ສ້າງສະໂມສອນ ເຮັດກິດຈະກໍາຕ່າງໆຂອງເດັກເວລາພັກຮຽນ ຊຶ່ງເຕົ້າໂຮມຜູ້ອາຍຸສູງ ເປັນຜູ້ນໍາພາ, ສຶກສາອົບຮົມ, ປູກຈິດສໍານຶກ, ໃຫ້ເດັກມີແນວຄິດຮັກບ້ານເກີດເມືອງນອນ, ຮັກດວັດທະນະທໍາ ຮີດຄອງປະເພນີເຜົ່າຂອງຕົນ, ເຄົາລົບນັບຖືຜູ້ນໍາ, ພໍ່, ແມ່, ເຖົ້າແກ່, ສ້າງໃຫ້ເດັກມີຄວາມສາມາດ, ກ້າ ຫານ, ມີຫົວຄິດປະດິດສ້າງ ແລະ ກ້າສະແດງອອກເຮັດກິດຈະກໍາຕ່າງໆຕາມພອນສະຫວັນ ແລະ ຄວາມຕາມຕອ້ງການຂອງເດັກແຕ່ລະຄົນ. ຜູ້ອາຍຸສູງເຮັດກິດຈະກໍາເພື່ອສຸຂະພາບ, ເປັນບອ່ນພັກຜອ່ນ, ພົບປະສ້າງສັນ, ໃຫ້ຄວາມອົບອຸ່ນແກ່ເດັກ.
* ການຊອກຫາ, ຂົນຂວາຍແຫລ່ງທຶນຈາກຫົວໜ່ວຍທຸລະກິດມາພັດທະນາແມ່ຍິງເຂດຊົນນນະບົດ.
* ສ້າງບ້ານຕົວແບບເປັນບອ່ນຮຽນຮູ້ວຽກງານຮອບດ້ານໃນການພັດທະນາບ້ານ, ການສ້າງວຽກເຮັດງານທໍາຂອງແມ່ຍິງ, ການອະນຸລັກຮັກສາ ແລະ ຟື້ນຟູວັດທະນະທໍາ, ຮີດຄອງປະເພນີ, ວິຖີການດໍາລົງຊີວິດທີ່ບົ່ງບອກເຖິງເອກະລັກຂອງເຜົ່າ.
* ການເຕົ້າໂຮມຄວາມສາມັກຄີແມ່ຍິງທີ່ດໍາລົງຊີວິດຮ່ວມກັນຫລາຍເຜົ່າໃຫ້ມີຄວາມຮັກແພງ, ຊ່ວຍ ເຫລືອຊຶ່ງກັນ ແລະ ກັນ.
* ຂະບວນການແຂ່ງຂັນສ້າງກິດຈະກໍາຂອງແມ່ຍິງໃຫ້ກາຍເປັນຕົວແບບດ້ານໃດໜຶ່ງ ເພື່ອເປັນເງືອ່ນໄຂສະເໜີຂັ້ນເທິງສະໜອງທຶນປະກອບອາຊີບຫາລາຍໄດ້.
* ການປະກອບສ່ວນຂອງເອື້ອຍນອ້ງແມ່ຍິງກັບການຮັກສາສິ່ງແວດລອ້ມ, ຄວາມເປັນລະບຽບຮຽບ ຮອ້ຍ, ຄວາມສະອາດສວຍງາມ, ຄວາມສະຫງົບຂອງບ້ານ.
* ການດໍາເນີນກິດຈະກໍາຫາລາຍໄດ້ຂອງແມ່ຍິງຕິດພັນກັບການທອ່ງທ່ຽວ ແລະ ການປະກອບສ່ວນໃນການອະນຸລັກຮັກສາ ແລະ ຟື້ນຟູລະບົບນິເວດ.
* ເງືອ່ນໄຂສ້າງບຸກຄະລາກອນສືບທອດເປັນຄະນະສະຫະພັນແມ່ຍິງຢູ່ຂັ້ນບ້ານ ໂດຍເນັ້ນໃສ່ໃຫ້ມີພອນສະຫວັນ 2 ດ້ານ, ມີລະດັບການສຶກສາສູງ ແລະ ຜ່ານການທົດສອບໃນຂະບວນການຕົວຈິງ.
* ***ການປຶກສາຫາລືກ່ຽວກັບການພົວພັນແລກປ່ຽນບົດຮຽນໃນການພັດທະນາແມ່ຍິງລະຫວ່າງສະຫະພັນແມ່ຍິງແຂວງ ຫລວງພະບາງ ແລະ ສະຫະພັນແມ່ຍິງກິ່ງແຂວງ ສິບສອງພັນນາ::***

ອົງການຈັດຕັ້ງສະຫະພັນແມ່ຍິງຂອງສອງຝ່າຍໄດ້ປຶກສາຫາລືກັນ ເພືອ່ວາງແຜນການສ້າງສາຍພົວພັນ ຮ່ວມມື ແລກປ່ຽນບົດຮຽນ ຊຶ່ງກັນ ແລະ ກັນ ພອ້ມທັງຕົກລົງເຫັນດີຮ່ວມກັນ ເພືອ່ສະເໜີຂັ້ນເທິງຂອງຕົນພິຈາລະນາດ່ັງນີ້:

1. ສ້າງສາຍພົວພັນໃນການຢ້ຽມຢາມເຊິ່ງກັນ ແລະ ກັນ ຂອງອົງການຈັດຕັ້ງສະຫະພັນແມ່ຍິງທັງສອງຝ່າຍໃຫ້ມີຄວາມແໜ້ນແຟ້ນ.
2. ເພີ່ມທະວີການຖອດຖອນບົດຮຽນຂອງວຽກງານ ປົກປ້ອງເດັກນ້ອຍ ແລະ ແມ່ຍິງ, ສົ່ງເສີມກິດຈະ ກໍາກ່ຽວກັບເດັກນ້ອຍ ແລະ ແມ່ຍິງໃຫ້ໄດ້ຮັບການພັດທະນາ.
3. ເພີ່ມທະວີການຖອດຖອນບົດຮຽນ ໃນການສົ່ງເສີມວຽກງານພັດທະນາສີມືແຮງງານ ໃນການປະ ດິດຄິດສ້າງອາຊີບ, ຄຽງຄູ່ກັບການການພັດທະນາຊີວິດການເປັນຢູ່ຂອງແມ່ຍິງ.
* **ວັນທີ 8 ກັນຍາ ( 09 ) 2016:**
* ***ຕອນເຊົ້າ:*** ຢ້ຽມຢາມສະໂມສອນເດັກນອ້ຍ ທີ່ເປັນຕົວແບບດ້ານການເຮັດກິດຈະກະກໍາເຕົ້າໂຮມເດັກນອ້ຍສ້າງກິດຈະກໍາ, ກິດຈະກໍາຕ່າງໆເພື່ອສຸຂະພາບຂອງຜູ້ອາຍຸສູງ ເມືອງ ຮາຍ ແລະ ຢ້ຽມຢາມສວນປ່າໄມ້ ເມືອງ ຊຽງຮຸ່ງ ເປັນສະຖານທີ່ອະນຸລັກຊີວະນາໆພັນຕິດພັນກັບການທອ່ງທ່ຽວ.
* ***ຕອນບ່າຍ:*** ຢ້ຽມຢາມຫໍພິພິດຕະພັນຊົນເຜົ່າຂອງນະຄອນ ຊຽງຮຸ່ງ ສອ່ງແສງເຖິງປະຫວັດຄວາມເປັນມາຂອງເຜົ່າໄຕລື້. ວັດທະນະທໍາ, ຮີດຄອງປະເພນີ, ການນຸ່ງຖື, ລະບອບການປົກຄອງ, ຫົວຄິດປະດິດສ້າງ, ສີມືແຮງງານແຕ່ລະສະໄໝ,
* **ວັນທີ 9 ກັນຍາ ( 09 ) 2016:**
* ຕອນເຊົ້າ: ລົງຢ້ຽມຢາມບ້ານທອ່ງທ່ຽວນິເວດ ບ້ານ ຫລວງເໜືອ ເມືອງ ລ້າ ແຫລ່ງທອ່ງທ່ຽວທໍາມະຊາດ ບົດບາດຂອງອົງການຈັດຕັ້ງສະຫະພັນແມ່ຍິງຕໍ່ກັບວຍກງານທອ່ງທ່ຽວ ແລະ ກິດຈະກໍາຫາລາຍໄດ້ຂອງແມ່ຍິງ.
1. ຕີລາຄາການເຄືອ່ນໄຫວ:

**ກ. ດ້ານດີ:**

- ຫອ້ງວ່າການແຂວງໄດ້ສະໜອງພາຫະນະ ແລະ ພາກສ່ວນທີ່ກ່ຽວຂອ້ງອໍານວຍຄວາມສະດວກໃນການພົວພັນປະສານງານກັບພາກສ່ວນທີ່ກ່ຽວຂອ້ງຂອງກິ່ງແຂວງ ສິບສອງພັນນາ ຢ່າງລະອຽດ.

- ທິມງານມີການກະກຽມດ້ານເນື້ອໃນ, ແບ່ງຄວາມຮັບຜິດຊອບໃຫ້ແຕ່ລະຄົນຢ່າງຈະແຈ້ງ.

- ໄດ້ຮັບການຮັບຕອ້ນ, ອໍານວຍຄວາມສະດວກຈາກສະຫະພັນແມ່ຍິງ ກິ່ງແຂວງ ສິບສອງພັນນາ ແລະ ການນໍາຂອງກິ່ງແຂວງ ແລະ ເມືອງທີ່ໄດ້ລົງເຄືອ່ນໄຫວເປັນຢ່າງດີ.

- ການແລກປ່ຽນບົດຮຽນເຕັມໄປດ້ວຍເນື້ອໃນ, ບັນຍາກາດອັນອົບອຸ່ນ, ສ້າງສັນເປັນຢ່າງດີ.

**ຂ. ດ້ານອອ່ນ:**

- ບາງສະຫາຍໃນທິມງານຈາກແຂວງ ຫລວງພະບາງ ຍັງບໍ່ທັນເປັນເຈົ້າການຍາດແຍ່ງເອົາບົດຮຽນທີ່ຕິດພັນກັບໜ້າທີ່ຮັບຜິດຊອບຂອງຕົນເອງ.

* **ບົດຮຽນທີ່ຖອດຖອນໄດ້:**

- ຜູ້ທີເຂົ້າຮ່ວມຂະບວນການແລກປ່ຽນບົດຮຽນຕອ້ງເພີ່ມທະວີການຍາດແຍ່ງບົດຮຽນໃຫ້ຫລາຍຂຶ້ນ ເພືອ່ເອົາມາຄົ້ນຄວ້າ, ໝູນໃຊ້ເຂົ້າໃນວຽກງານທີ່ຕົນເອງຮັບຜິດຊອບໃຫ້ດີຂຶ້ນເປັນກ້າວໆ.

ດ່ັງນັ້ນ, ຈຶ່ງໄດ້ລາຍງານມາຍັງທ່ານ ເພືອ່ຮັບຊາບ.

 ຫລວງພະບາງ, ວັນທີ 19 ກັນຍາ ( 9 ) 2016

 **ຫົວໜ້າທິມງານ**